Държавен вестник, бр. 49, 2013 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  49
Г л а в а  в т о р а
СЪСТАВ, УСТРОЙСТВО И ФУНКЦИИ 
НА КОМИСИЯТА
Раздел I
Състав и правомощия на комисията
Чл. 5. Комисията е колективен орган, който 
се състои от петима членове, включително 
председател и заместник-председател, избрани 
и назначени по ред и за срок, определени в 
чл. 6 от Закона за отнемане в полза на дър-
жавата на незаконно придобито имущество.
Чл. 6. (1) Членовете на комисията не мо-
гат да:
1. заемат длъжност в държавни или об-
щински органи;
2. упражняват търговска дейност или да 
са съдружници, управители или да участват 
в надзорни, управителни или контролни ор-
гани на търговски дружества, кооперации, 
държавни предприятия или юридически лица 
с нестопанска цел;
3. получават възнаграждение за извърш-
ване на дейност по договор или по служебно 
правоотношение с държавна или обществена 
организация, с търговско дружество, коопера-
ция или юридическо лице с нестопанска цел, 
физическо лице или едноличен търговец освен 
за научна и преподавателска дейност или за 
упражняване на авторски права; 
4. упражняват свободна професия или друга 
платена професионална дейност;
5. членуват в политически партии или ко-
алиции, в организации с политически цели, 
да извършват политическа дейност или да 
извършват дейности, които засягат незави-
симостта им.
(2) Времето, през което членовете на коми-
сията изпълняват своите функции, се зачита 
за стаж по специалността им.
(3) След изтичане на мандата на комисията 
или при предсрочно прекратяване на право-
отношението на основание чл. 9, ал. 1, т. 2 от 
Закона за отнемане в полза на държавата на 
незаконно придобито имущество, член на ко-
мисията, заемал длъжността съдия, прокурор 
или следовател, се възстановява на заеманата 
длъжност преди избора или назначаването му, 
като времето, през което е бил член на коми-
сията, се зачита за стаж по чл. 164, ал. 1 – 7 
от Закона за съдебната власт.
Чл. 7. Членовете на комисията:
1. са равнопоставени; 
2. осъществяват дейността си съобразно 
функциите, определени им от комисията.
Чл. 8. (1) Председателят на комисията 
получава основно месечно възнаграждение в 
размер 85 на сто от основното месечно въз-
награждение на председателя на Народното 
събрание. 
(2) Заместник-председателят на комисията 
получава основно месечно възнаграждение в 
размер 80 на сто от основното месечно въз-
награждение на председателя на комисията.
(3) Останалите членове на комисията по-
лучават основно месечно възнаграждение в 
размер 75 на сто от основното месечно въз-
награждение на председателя на комисията. 
(4) Основното месечно възнаграждение се 
преизчислява всяко тримесечие, като се взема 
предвид средномесечната работна заплата за 
последния месец от предходното тримесечие.
(5) Членовете на комисията нямат право 
на допълнително материално стимулиране.
Чл. 9. Комисията приема решения за:
1. образуване на производство по Закона за 
отнемане в полза на държавата на незаконно 
придобито имущество, което включва внасяне 
в съда на искане за налагане на обезпечителни 
мерки и на иск за отнемане в полза на дър-
жавата на незаконно придобито имущество;
2. прекратяване на проверката за уста-
новяване на значително несъответствие в 
имуществото на проверяваното лице или за 
удължаване на срока є;
3. отказ за образуване на производство по 
Закона за отнемане в полза на държавата на 
незаконно придобито имущество;
4. прекратяване на производството по 
Закона за отнемане в полза на държавата на 
незаконно придобито имущество;
5. сключване на спогодба по чл. 79 от 
Закона за отнемане в полза на държавата на 
незаконно придобито имущество; 
6. назначаване на директорите на терито-
риалните дирекции и на инспекторите, както 
и за изменение и прекратяване на правоот-
ношенията им.
Чл. 10. Комисията: 
1. утвърждава и предоставя за обнародване 
в „Държавен вестник“ образец на деклара-
ция по чл. 57, ал. 1 от Закона за отнемане в 
полза на държавата на незаконно придобито 
имущество;
2. уведомява ежемесечно Междуведомстве-
ния съвет за управление на отнетото имуще-
ство за влезлите в сила съдебни решения за 
отнемане в полза на държавата на незаконно 
придобито имущество;
3. изпраща на Междуведомствения съвет за 
управление на отнетото имущество влезлите в 
сила съдебни решения за отнемане, издадените 
въз основа на тях изпълнителни листове и всич-
ки други документи, необходими за изпълнение 
на решението за отнемане, в тридневен срок 
от комплектуването на преписката;
4. изготвя отделни доклади по всеки кон-
кретен случай за заседанията на Междуве-
домствения съвет за управление на отнетото 
имущество;
5. приема вътрешни актове, свързани с 
дейността на комисията;
6. приема организационната структура, 
длъжностното разписание и вътрешните пра-
вила за работните заплати;